samídhamādhā́yāgnímagnītsámmr̥ḍḍhī́ti sá srucórevā̀dhvaryúḥ pr̥ṣadājyaṃ vyā́nayaté 'tha yádi pratiprasthātúḥ pr̥ṣadājyam bhávati tatsá dvedhā vyā́nayata utò tátra pr̥ṣadājyaṃ ná bhavati sa yádevòpabhr̥tyā́jyaṃ tatsá dvedhā vyā́nayate tā́ ubhā́vevā́tikrāmato 'tikrámyāśrā́vyādhvaryúrevā̀ha devā́nyajéti yája-yajéti caturthé-caturthe 'nuyājé samānáyamānau navabhiranuyājaíścaratastadyannávaprayājam bhávati návānuyājaṃ tádubhayáta evaìtádvaruṇapāśā́tprajāḥ prámuñcatītáścordhvā́ itaścā́vācīstásmānnávaprayājam bhavati návānuyājam